### Beslutning

Fremsendes til Teknisk Udvalg til behandling i henhold til beslutning i byrådets møde den 11. marts 2020.

**Beslutningsforslag fra EL**

City Sleep-in er en del af det århusianske kulturmiljø og har været det i mange år. Virksomheden drives med succes, løfter et stort socialt ansvar og bidrager til det det Århus vi kender og elsker. Det er vigtigt for Århus at vi også i fremtiden kan have små tilbud til unge og mennesker uden stor økonomiskformåen der gerne vil besøge vores by.

Hvis City sleep-in skal udvikles, skal de have en forlængelse af en vis årrække og ikke bare forlænges med et par år ad gangen. Derfor skal City Sleep-in have et perspektiv, der gør at en god virksomhed, kan udvikles til fortsat at være til gavn for Århus og de mange vi gerne for en kortere stund vil dele vores by med.

Bilag

* Brev til Aarhus Byråd fra [adresse]
* Artikel fra Stiften

### Sagens forløb

05-02-2020 [adresse]
Sagens behandling blev udsat i byrådets møde den 5. februar 2020.
 26-02-2020 [adresse]
Sagens behandling blev udsat i byrådets møde den 26. februar 2020.
 11-03-2020 Aarhus Byråd

Fremsendes til Teknisk Udvalg til behandling i henhold til beslutning i byrådets møde den 11. marts 2020.

 25-05-2020 Teknisk Udvalg

Stig Kristensen kunne tiltræde forslaget.

Janni Lund, Joachim Jacobsen, Jonas Mathiesen, Natasja Kjær og Laurits Pedersen kunne ikke tiltræde indstillingen.

Winnie Frandsen var forhindret i at deltage i udvalgets behandling af sagen.

 10-06-2020 Aarhus Byråd

Tilbagesendes Magistratsafdelingen for Teknik og Miljø med bemærkning, at byrådet i sit møde den 10. juni 2020 har vedtaget Magistratens indstilling i overensstemmelse med erklæring fra Teknisk Udvalg af 25. maj 2020. Byrådet kunne dermed ikke tiltræde beslutningsforslaget fra Enhedslisten de [adresse].

Enhedslisten de Rød-Grønnes og Alternativets byrådsgrupper henholdt sig til Enhedslisten de Rød-Grønnes oprindelige forslag.